«Իհարկե, մենք այսօր ներկայացնում ենք Երևանի հանրությունը,- ասաց Անահիտ Թարխանյանը:- Ամեն տեղ, արտասահմանում ընդունված է, որ քաղաքները կառավարվում են հանրության կողմից, քաղաքները ղեկավարվում են հանրության կողմից վստահված և ճանաչված մարդիկ: Հայաստանում, հակառակ դրան, արդեն 2009 թվականից համայնքները, տվյալ դեպքում` Երևանը, Գյումրին և Վանաձորը, ղեկավարվում են տարբեր կուսակցությունների, քաղաքական ուժերի կողմից: Մեր նախաձեռնության հիմնական պայքարը, սկզբունքը, ինչի համար մենք սկսեցինք մասնակցել այս ընտրություններին, այն մոտեցումն է, որ Երևանը պետք է ղեկավարվի մասնագետների կողմից, մարդկանց կողմից, ովքեր երկար տարիների ընթացքում վստահություն են ձեռք բերել որպես քաղաքացիական հանրության պաշտպաններ»: